बैसाखी को मुख्य रुप से खेती का पर्व माना जाता है लेकिन इसका धार्मिक रुप से भी बहुत ज्यादा महत्व है। दरअसल सिखों के दसवें गुरु, गुरु गोबिंद सिंह ने गुरु तेगबहादुर सिंह जी के बलिदान के बाद, धर्म की रक्षा के लिये बैसाखी के दिन ही 1699 में खालसा पंथ की स्थापना की थी। उन्होंने एक ही प्याले से अलग-अलग जातियों और अलग-अलग धर्मों व अलग-अलग क्षेत्रों से चुनकर पंच प्यारों को अमृत छकाया। इसलिये यह सामाजिक समरसता का त्यौहार भी माना जा सकता है।